Unge Høyre med ti krav til blåblå regjering

Like før forhandlingsinnspurten mellom Høyre og Frp lanserer Unge Høyre ti krav til den nye regjeringen. Mange av dem har en ungdomsvinkel:

- Høyre er blitt ungdommens parti og det bør reflekteres i regjeringserklæringen, mener Unge Høyre-leder Paul Joakim Sandøy som har laget en liste over saker han mener bør innfris i fireårsperioden. Olsen Olav

6. oktober 2013

— Høyre ble størst i skolevalget, nå er vi blitt ungdommens parti og det bør reflekteres i regjeringserklæringen, sier Unge Høyre-leder Paul Joakim Sandøy til Aftenposten. Han sier at mange av punktene er spilt inn i forhandlingsprosessen på Sundvollen:

— Men vi ønsker også å synliggjøre våre standpunkter utad, sier han.

Her er de ti punktene:





















Boligmarked

- Punkt 7, forenkle plan- og bygningsloven - er ikke det å slå inn en åpen dør?

— Jo, det kan man kanskje si, og mye av dette er vedtatt Høyre-politikk, men det er saker som er viktige å huske på når man skal sitte i regjering. Og det er ekstra viktig for unge som er på vei inn i boligmarkedet.

Unge Høyre vil også ha lavere skatt på arbeid for unge:

- Hvordan skal det konkret gjøres?

— Frikortgrensen vil øke, og så mener vi generelt at en ny regjering bør gi lavere skatt på arbeide og ikke bare på formue.

- Kan vi lese en advarsel til moderpartiet i det?

— Mye av valgkampen har handlet om formuesskatt, og det er en viktig sak. Men vi må si fra om at det er viktig med lavere skatt for arbeid for å gjøre det mer lønnsomt å jobbe. Folk skal merke at Høyre er kommet i regjering og at de får noe mer igjen i lønningsposen.

- Bruker for mye

Sandøy nevner ellers punkt fem. Et Norge som er bærekraftig et stykke inn i fremtiden:

— Vi bør sette ned et utvalg som går gjennom Perspektivmeldingen og som svarer på utfordringen der. Dette er et viktig område som ikke handler om dagen i dag eller denne stortingsperioden, men om fremtiden. Vi bruker for mye penger, dagens generasjon bevilger seg for mye penger på bekostning av den neste. Det er ingen kvikk fiks her men hvis noen skal starte med dette arbeidet, må det være en borgerlig regjering.

Sandøy forventer ikke at alle de 10 kravene innfris med en gang, men han håper at de blir innfridd i fireårsperioden:

— De fleste av dem er det nå flertall for i Stortinget.

Intensivere arbeidet mot mobbing i skolen

Gi alle elever rett til fritt skolevalg, lærervurdering og reell tilpasset undervisning.

Omfattende prøveprosjekt med valgfritt sidemål.

Gi flere u-land tollfri adgang til Norge, samt reversere ostetollen.

Gjennomgang av velferdsordningene for å sikre bærekraftsutfordringene skissert i Perspektivmeldingen.

Myke opp reglene for midlertidige ansettelser.

Forenkling av plan- og bygningsloven for å gjøre det billigere å bygge boliger.

Lovfeste klimamålene.

Lavere skatt på arbeid, særlig for unge – samt heve inntektsgrensen for studielån.

La kommunene bestemme skjenketidene selv.

Sandøy sier at punktene ikke er i prioritert rekkefølge. Det legges samme vekt på alle. Men punktene om skole vil alltid være viktige.